Селім II

Селім II Мест (28 мая 1524 — 12 снежня 1574) — асманскі султан, прадстаўнік дынастыі Асманаў; сын Сулеймана I Вялікага і Раксаланы, бацька Мурада III. Біяграфія Стаў султанам у 1566—1574 гадах. Не маючы ваенных і палітычных талентаў сваіх папярэднікаў на стальцы, не браў удзелу ў ваенных кампаніях. Кіраванне дзяржавай даручыў сваім міністрам на чале з вялікім візірам Мехмедам Саколу, а сам паддаўся оргіям і забавам. У час яго кіравання Асманская імперыя праводзіла шэраг войн: з Персіяй, Венгрыяй і Венецыяй, заключыла мір са Свяшчэннай Рымскай імперыяй. Таксама адбылося першае сутыкненне з расійскімі войскамі, але потым паміж краінамі быў заключаны мірны дагавор. Захоп Кіпра падштурхнуў еўрапейскія краіны да стварэння антытурэцкай кааліцыі — Свяшчэннай Лігі. Пасля распаду хрысціянскай кааліцыі, дзякуючы намаганням вялікага візіра Саколу, быў захоплены Туніс. У 1573 падпісаны мір з Венецыяй, што дапамагло туркам замацавацца на Кіпры. Заўвагі Крыніцы Гл. таксама Асманская імперыя Асманскія султаны